HR
C 341/12
Službeni list Europske unije
6.9.2022.
Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3.
Delegirane uredbe Komisije (EU) 2019/33 (2022/C 341/06)
Ova obavijest objavljuje se u skladu s člankom 17. stavkom 5.
Delegirane uredbe Komisije (EU) 2019/33 (1).
OBAVIJEST O STANDARDNOJ IZMJENI JEDINSTVENOG DOKUMENTA „Priorat/Priorato” PDO-ES-A1560-AM03 Datum obavijesti: 10.6.2022.
OPIS I RAZLOZI ZA ODOBRENU IZMJENU 1.
Dodavanje novih manjih zemljopisnih jedinica OPIS: Dodan je određen broj novih manjih zemljopisnih jedinica (lokacije i vinogradi).
Tom se izmjenom odjeljak 4.2. specifikacije proizvoda mijenja dodavanjem točaka (b) i (c).
Međutim, to ne utječe na jedinstveni dokument.
Izmjena je standardna jer ne odgovara nijednoj od vrsta izmjena iz članka 14. stavka 1.
Delegirane uredbe Komisije (EU) 2019/33 od 17. listopada 2018.
RAZLOZI: Uz manje zemljopisne jedinice koje su trenutačno priznate u specifikaciji proizvoda regulatorno vijeće za ZOI „Priorat” radi na utvrđivanju naziva lokacija na području zaštićene oznake izvornosti koji su uključeni u zemljišne knjige i/ili službene zemljopisne karte radi očuvanja i promicanja lokalnih naziva mjesta.
U tom kontekstu regulatorno vijeće na temelju suvremenih i povijesnih zemljopisnih karata i zemljišnih knjiga sastavlja i odobrava popis lokacija na području ZOI-ja „Priorat” kako bi osiguralo da su lokacije „točno utvrđene” s pomoću zemljopisnih karata i upućivanja na odgovarajuće katastarske poligone i parcele, u skladu s člankom 55.
Uredbe (EU) 2019/33.
Isto smo tako primijetili da na još nižoj razini pojedini vinogradi imaju vlastite posebne nazive po kojima ih se može prepoznati.
Da bi se vinogradi poznati po posebnom nazivu mjesta ili tradicionalnom nazivu mogli službeno prepoznati po tom nazivu, regulatorno vijeće mora ih unijeti u registar vinogradara.
U skladu s člankom 20. stavkom 2.
Naloga o ZOI-ju „Priorat” (Nalog Vlade Katalonije ARP 188/2006 od 18. travnja 2006.) registar mora uključivati, među ostalim: „[...] naziv vinograda, mjesto i općinu u kojoj se nalazi parcela vinograda, područje proizvodnje, pojedinosti o poligonu i parcelama iz Katalonskog registra vinograda (Registro vitivinícola de Cataluña), uzgajanu sortu ili sorte grožđa te sve informacije potrebne za točnu klasifikaciju pojedinog vinograda i utvrđivanje njegove lokacije”.
Nazivi koji označavaju mjesta na području (dijelu općine) imaju tehničku i kulturnu funkciju: tehničku jer se njima zemljopisno utvrđuju mjesta, a kulturnu jer prenose informacije o kulturi, jeziku i običajima davatelja naziva.
U tom kontekstu nazivi mjesta kolektivna su baština koju treba čuvati kao dio jezičnog i kulturnog nasljeđa pojedinog područja.
(1) SL L 9, 11.1.2019., str.
2.